**Ivan Picelj** (Okučani, 28. jul 1924 - Zagreb, 22. februar 2011.), bio je hrvatski je slikar, dizajner, grafičar i kipar.

Biografija
----------

Studirao je na Akademiji likovnih umjetnosti u Zagrebu od 1943.-1946.
Nakon studija bavio se uređenjem i opremanjem štandova na ondašnjem Zagrebačkom Velesajmu u Savskoj, što je bitno utjecalo na njegov daljni rad. Jer se oprijedijelio za tada modernu tendenciju spoja umjetnosti i industrije, što je ostala misao vodilja njegova djelovanja. Rad na opremi sajamskih izložbi doveo ga je do unosnih poslova - uređenja jugoslavenskih paviljona u Zagrebu, Beču, Hannoveru, Stockholmu, Torinu, Chicagu), koje je izvodio zajedno sa kolegama Vjenceslavom Richterom i Aleksandrom Srnecom. Prijateljstvo i suradnja s njima, i zajednički napor da te nastupe izvedu atraktivnije, bila je podloga za osnivanja likovne grupe EXAT 51 1951. i Studija za industrijsko oblikovanje (SIO) 1956.
Picelj se osobno vrlo angažirao u tim projektima, prvu izložbu grupe EXAT 51, 1952. organizirao je u vlastitom stanu u Gajevoj.

Picelj je razvio svoj specifičan, apersonalni slikarski smjer geometrijske apstrakcije, pod uticajem tad modernog konstruktivizma i bauhausa. Aktivno je sudjelovao u nastanku i širenju međunarodnog pokreta Nove tendencije (1961.-1967.) za čije izložbe je stvorio niz namjenskih radova, istražujući vizualnu percepciju, matematičke ritmove i pomake čestica. Picelja je zainteresirala fizička dimenzija vida, i njen subjektivni dojam, te je istraživao granice percepcije i tako počeo stvarati u duhu Op arta. Najčešće je multiplikacirao neki geometrijski lik unutar pravilnog rastera plohe, sa nekim pomakom u boji ili obliku.
Od 1952. intenzivno izlaže na kolektivnim izložbama; EXAT 51, u zemlji i inozemstvu (*Salon Nove realnosti* Pariz, *Pedeset godina apstraktne umjetnosti* i *Responsive Eye* New York 1965, *Izabrana djela iz kolekcije Denise Rene* - Las Palmas).
Od 1957. godine radi skulpture, reljefe u drvu i objekte u metalu. 
Za Picelja je bila značajna 1959. kad je prvi put izlagao u pariškoj galeriji **Denise René** zajedno s Aleksandrom Srnecom i Vojinom Bakićem, to je postala njegova kućna galerija - koja je izlagala i prodavala njegova djela.

Osim Zagreba, samostalno je izlagao u Londonu, Chicagu, New Yorku, Rotterdamu, Veneciji, Padovi, Ulmu, Augsburgu...

Picelj je od 1960e vrlo aktivan grafički dizajner, radi brojne plakate, opreme kataloga i knjiga, kao kućni dizajner tadašnje *Galerije suvremene umjetnosti* iz Zagreba. Jedan je od pionira grafičkog dizajna i bitno unapređuje vizualnu kulturu grafičkog oblikovanja u zemlji.

Samostalne izložbe
------------------

* 1970 Galerija Umjetnina Split, Split
* 2001 Kabinet grafike HAZU, Zagreb
* 2003 Graphic Art Opus 1957-2003 - International Centre of Graphic Arts (MGLC), Ljubljana
* 2005 Klovićevi dvori, Zagreb

Izbor najpoznatijih djela
-------------------------

* Composition YZ-3 Arhivirano 2011-11-17 na Wayback Machine-u Ulje na platnu (116 x 81 cm) 1956
* Oeuvre Programmée No. 1 Arhivirano 2013-11-04 na Wayback Machine-u 1966 Muzej suvremene umjetnosti Zagreb
* Plakat za izložbu "nove tendencije 2" Arhivirano 2007-07-16 na Wayback Machine-u 1963 serigrafija 100 x 70 Muzej suvremene umjetnosti Zagreb

Bibliografija
-------------

* **Ivan Picelj**:an exhibition of sculptures, paintings, and prints, January 6-February 3, 1985. by Kresge Art Museum, Michigan State University

Nagrade
-------

Za svoj rad Ivan Picelj, dobio je 1994 Nagradu za životno djelo *Vladimir Nazor*

Izvori
------

1. ↑  Umro slikar Ivan Picelj, Večernji list, Zagreb (pristupljeno 25. 02. 2011.)
2. 1 2  Grafičkog Dizajna: Nina Ožegović: "Neću retrospektivu, ja još stvaram" sa portala Nacional 5. 04. 2005. (pristupljeno 25. 02. 2011.)[*mrtav link*]
3. 1 2 3  „Marka br: 615Hrvatsko moderno slikarstvo - Ivan Picelj (1924)(pristupljeno 25. 02. 2011.)". Arhivirano iz originala na datum 2011-11-15. Pristupljeno 2011-02-25.
4. ↑  Nagrada Vladimir Nazor 1959.–2005.

Eksterni linkovi
----------------

* Snježana Pintarić: Ivan Picelj-reljefi i objekti[*mrtav link*]  (PDF)
* Biografija Ivana Picelja na portalu artnet.com
* Ivan Picelj: Biografija na potalu avantgarde-museum